Public procurement notice: Contract Award Notice
Published: 2019-04-11
Buyer: VOLÁN Buszpark Kereskedelmi és Szolgáltató Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 34121000: Buses
Award criteria: The most economic tender

Technical requirements: Húsz db használt, legfeljebb 550 000 km-t futott, 2014. évnél nem régebbi gyártású alacsony belépésű (M3/II.o) autóbusz beszerzése. Árubeszerzés pénzügyi lízingkonstrukcióban. Ajánlatkérő célja az üzemeltetés gazdaságossága, a vállalati arculat egységesítése, továbbá a karbantartási és javítási feladatok egyszerűsítése. E célok érdekében azonos gyártmányú autóbuszokat kíván beszerezni.
E tényekre tekintettel a rész-ajánlattétel lehetősége ellentétes volna ajánlatkérő gazdasági érdekeivel és a gazdasági célszerűség követelményével. (Kbt. 50.§ (1) bek. k. pont)
Ajánlatot a Műszaki Dokumentációban foglaltaknak teljes egészében megfelelő, különböző életkorú, — legfeljebb 550 000 km-t futott, 2014. évnél nem régebbi gyártású — autóbuszokra lehet adni.
Húsz db használt, legfeljebb 550 000 km-t futott, 2014. évnél nem régebbi gyártású alacsony belépésű (M3/II.o) autóbusz beszerzése. Árubeszerzés pénzügyi lízingkonstrukcióban. Az autóbuszok részletes leírását a Műszaki Dokumentációban található «Részletes Műszaki Követelmények» tartalmazza. Lízing konstrukció: zárt végű pénzügyi lízing, annuitásos törlesztési móddal, futamidő: szerződéskötés minimum 15. legfeljebb 90. napjától számított 72 hónap, mely az értékelési szempontot jelentő, minimum fél hónapos (15 napos) legfeljebb 3 hónapos (90 napos) szállítási határidőt követően kezdődik meg, Finanszírozás devizaneme: HUF,
Kamatozás: változó, 3 havi BUBOR alapkamaton számítva, az ügyleti kamat kamatfelár komponense nem változhat a futamidő alatt, az értékelési szempontot jelentő ügyleti kamat mértéke nem haladhatja meg a 3 havi BUBOR + 5 % értéket. Ajánlatkérő az autóbuszok ellenértékét forint alapú, zárt végű pénzügyi lízing keretében, havonta, lízingtárgyanként is és összesítetten is kiállított pénzügyi értesítő levél alapján, a lízingszerződésben meghatározott havi lízingdíj megfizetésével teljesíti a Kbt. 135. § (1) és (5)–(6) bek-ben és a Ptk. 6:130 § (1)–(2) bek-ben meghatározott feltételek szerint. Ajánlatkérő a kötbért meghaladó kárát is érvényesítheti az Ajánlattevővel szemben.
Ajánlatkérő az Ajánlattevő tevékenységével vagy mulasztásával kapcsolatban keletkezett kárát érvényesítheti az Ajánlattevővel szemben, ha az bizonyítottan Ajánlattevő hibájából keletkezett. A szerződéses kötelezettségvállalást megerősítő mellékkötelezettségek részletes szabályait a Közbeszerzési Dokumentum részét képező szerződéstervezet tartalmazza.
Ajánlatkérő által vállalt biztosítékok: a hátralékos lízingdíj beszedésére adott felhatalmazó levél, valamint maga a lízingtárgy a szerződéstervezetben foglaltak szerint.
A számla benyújtása és kiegyenlítése során az adózás rendjéről szóló 2017. évi CL. törvény (Art.) rendelkezéseit mind az Ajánlattevő, mind az alvállalkozó esetében alkalmazni kell.
Ajánlatkérő a Kbt. 75. § (2) bekezdése alapján eredménytelenné nyilvánítja az eljárást az alábbiak szerint: 75. § (2) Az ajánlatkérő eredménytelenné nyilváníthatja az eljárást, ha a) a szerződés megkötésére vagy teljesítésére képtelenné vált vagy a szerződéstől való elállásnak vagy a szerződés felmondásának lenne helye [53. § (4)–(6) bekezdés]; A Kbt. 75. § (2) bekezdés a) pontja alapján akkor van helye az eljárás eredménytelenné nyilvánításának, ha az ott foglalt feltételek együttesen fennállnak. Az ajánlatkérőnél lefolytatott vizsgálatok keretében elkészült szakértői jelentések alapján megállapítható, hogy - a jelen közbeszerzési eljárásban megajánlott nettó ajánlati ár (gépérték) (49 400 000 HUF) a megajánlott járművek piaci értékének jelentősen, közel 40 %-kal magasabb, továbbá — a piacon elérhető, illetve az ajánlatkérő egyes fennálló szerződéseiben alkalmazott kamatfelárak (2,47 - 3,25 %) jelentősen kedvezőbbek, mint a jelen eljárásban megajánlott 5 %-os kamatfelár. A fentiek alapján a Kbt. 2. § (4) bekezdésében foglalt hatékony és felelős gazdálkodás követelményébe ütközne, ha ajánlatkérő a tárgyi közbeszerzési eljárásban a piaci áraknál jelentősen magasabb árszinten kötne szerződést. Tekintettel arra, hogy a fent részletesen kifejtett körülmények az ajánlattételi határidő lejártát, az ajánlati kötöttség beálltát követően jutottak ajánlatkérő tudomására, ajánlatkérőnek nincs más jogszerű lehetősége, mint az eljárás eredménytelenné nyilvánítása. Ajánlatkérő a fenti körülményekre tekintettel, a Kbt. 75. § (2) bekezdése alapján eredménytelenné nyilváníthatja az eljárást a szerződés teljesítésére képtelenné válása okán, az alábbi okok miatt: - az ajánlattételi határidő lejártát követően jutott ajánlatkérő tudomására, hogy az ajánlati ár a piaci árat jelentősen meghaladja, - ezáltal az egyetlen ajánlatot benyújtó ajánlattevővel történő szerződéskötés a hatékony és felelős gazdálkodás követelményét sértené, - az ajánlati ár az ajánlatkérő ellenőrzési körén kívül esik, - és az árszint piaci értéket jelentősen meghaladó volta
Ajánlatkérő számára nem volt előre látható. A rendelkezésre álló bizonyítékok megnevezése: 1. Beszámoló jelentés 5 db VOLVO 8900 típusú autóbusz vagyonértékeléséről (2018.október 24. napján kelt) 2. Volán Buszpark Kft. korlátozott pénzügyi átvilágítása — lízing kamatokkal kapcsolatos megállapítási rész (30.10.2018. napján kelt)
A jogorvoslati kérelmek benyújtásának határidejére vonatkozóan a Kbt. 148. § (3)–(9) bekezdéseiben foglaltak az irányadóak.